Publication: Magyar Közlöny
Issue: MK-1998-95 (Year: 1998, Number: 95)
Era: 1990-2004
Section: kívüli ellenőrzéshez az Állami Pénz- és Tőkepiaci Felügyelet részére szolgáltatandó adatok köréről és az adatszolgáltatás módjáról szóló 17/1998. (VI. 26.) PM rendelet mellékletében foglalt beszámoló tételei közül a következők:
Paragraph Index: 266

(1) A hitelintézetnek céltartalékképzési szabályzatában meg kell határoznia a minősítés során egyedileg felmért kockázatok fedezetéül képzendő céltartalék képzésének rendjét. A szabályzatban meg kell határozni azt az összeghatárt, amely alatt a képzendő céltartalék meghatározása a szabályzatban rögzített, az egyes minősítési kategóriákhoz tételesen hozzárendelt százalékos mutató alapján történik. A százalékos mutatót a (2) bekezdésben rögzített sávokon belül kell megállapítani. Az összeghatárt meghaladó kintlevőség, befektetés vagy mérlegen kívüli vállalt kötelezettség esetében a képzendő céltartalék mértékét a hitelintézetnek minden esetben egyedi vizsgálat alapján kell meghatároznia a (2) bekezdés alapján kialakított és a szabályzatában is rögzített sávokon belül.

Source: https://magyarkozlony.hu/hivatalos-lapok/8a2aca142b9d09eccafd604ebe4974531b385917/dokumentumok/259e0bac8e94e96b2c630412ef1c54ae72dc54aa/letoltes